Rajut kuvat härkätaistelijan karmeasta kohtalosta ovat herättäneet huomiota maailmalla.

Meksikolainen Antonio Romero, 38, joutui härän brutaalin kohtelun uhriksi viikko sitten Mexico Cityssä.

Caporal (pomo)-niminen härkä survaisi 30-senttisen sarvensa suoraan matadorin peräaukkoon aiheuttaen miehelle ”vakavia” vammoja.

Alkuun härkätaistelu meni Romeron koreografian mukaan, kunnes ärsytetty härkä onnistui sekoittamaan matadorin tasapainon.

Romero kompuroi taaksepäin välttääkseen härän sarvet, mutta eläin heitti härkätaistelijan punaisen vaatteen muletan sivuun ja otti kostonsa.

Sarvipenetraation ohella härkä runteli matadoria kunnes muut härkätaistelijat tulivat paikalle pelastamaan kollegansa.

” The bull sent him straight to the emergency room, causing “severe” injuries https://t.co/tSnspeCERD— New York Post (@nypost) 26. maaliskuuta 2017

Jos yllä oleva twiitti ei näy selaimellasi, voit katsoa sen täältä.

Vakavasti loukkaantunut Romero kiidätettiin sairaalaan. Pitkällisen leikkauksen jälkeen hänet onnistuttiin kursimaan kasaan.

– Sarvi oli aiheuttanut hyvin, hyvin vakavia vammoja hänen anaalialueelleen, totesi tohtori Rafael Vázquez.

Romerosta on jo postattu kuva Twitteriin peukku pystyssä ja hän ilmoittaa ”uskovansa ja toivovansa” palata vielä härkätaisteluareenalle, kertoo Daily News.

” #AntonioRomero "Tengo fe e ilusión en volver a sentir y demostrar que quiero ser alguien importante en la fiesta brava" pic.twitter.com/0XDS1vwR9o— NTR Toros (@ntrtoros) March 22, 2017

Jos yllä oleva twiitti ei näy, voit katsoa sen täältä.

Vuosi sitten vastaava turma tapahtui Espanjan Sevillassa.

553 kiloa painavaa sonnia vastaan taistelleen 19-vuotiaan peruslaismatadori Andres Roca Reyn keskittyminen herpaantui vain hetkeksi ja tällöin eläin pääsi pääsi iskemään oikean sarvensa suoraan matadorin takapuoleen.

La Maestranzan härkätaisteluareenan yleisö joutuin paniikin valtaan samalla kun areenan laidoilla seisoskelleet matadorit rynnistivät haavoittuneen kollegansa avuksi.

Tilanteen rauhoituttua kävi ilmi, että matadori Rey loukkaantui ihmeen kaupalla vain lievästi.

Helmikuun lopulla mies sai myös härän sarvesta takamuksiin, kun joutui eläimen runtelemaksi härkäjuoksussa Salamancassa.

Bildin mukaan härkätaisteluissa eläimiä haavoitetaan usein selkään jo ennen ottelun alkua. Näin varmistetaan myös, että eläin ei ole täysissä voimissaan, kun ihminen asettuu sitä vastaan.

Härkätaistelut ovat herättäneet runsaasti vastustusta raakuutensa takia sekä kansainvälisesti että Espanjassa. Laji on kuitenkin Espanjassa hyvin suosittu etenkin vanhempien sukupolvien keskuudessa.